Antarktidos mokslinės stotys

Antarktidos mokslinės stotys – mokslinių tyrimų tikslais Antarktidoje ar netoli jos krantų esančiose salose įkurtos ištisus metus arba tam tikru metų laiku veikiančios stotys. Jose vasarą dirba apie 4000 žmonių, žiemą – apie 1000. Stotys dažniausiai įkuriamos vykdant nacionalines Antarkties tyrimų programas. Šiuo metu žemyne yra apie 75 tyrimų stotys, įkurtos daugiau nei trisdešimties valstybių.Andrew J. Hund. Antarctica and the Arctic Circle: A Geographic Encyclopedia of the Earth's Polar Regions. ABC-CLIO, 2014, p. 41 Kadangi Antarktidos teritorija nepriklauso nei vienai valstybei, tyrimo stočių veikla reglamentuojama tarptautiniais susitarimais, kaip kad Antarkties sutartimi.

Pirmoji stotis Antarktidoje buvo įkurta 1902 m. William S. Bruce vadovaujamos ekspedicijos. Jos tikslas buvo meteorologinių duomenų rinkimas. Kitų stočių kūrimas buvo inicijuotas Didžiosios Britanijos Antrojo pasaulinio karo metais. Po karo įsitraukė Čilė, Australija, JAV, Sovietų Sąjunga, Prancūzija ir kitos šalys, prasidėjo stočių steigimo bumas.A Look Into the International Research Stations of Antarctica, Caitlyn Bishop

 Sąrašas 

Kai kurios Antarktidoje esančios stotys:Antarctic Station Catalogue , COMNAP

 Argentinos – Esperanza, Marambio
 Australijos – Mausono stotis
 Čilės – Aquirre Cerda, Escudero
 Didžiosios Britanijos – Heilio stotis, Roteros tyrimų stotis
 Indijos – Bharati
 Japonijos – Syowa
 JAV – Amundseno-Skoto pietų ašigalio stotis, Makmerdo stotis
 Kinijos – Zhongshan
 Lenkijos – Arctowski
 Prancūzijos – Dumont d'Urville stotis
 Rusijos – Belinshauzeno stotis, Vostoko stotis
 Suomijos – Aboa 

 Šaltiniai 


Kategorija:Mokslinių tyrimų įstaigos